Heliwr (cyfres deledu)

Cyfres ddrama dditectif Gymraeg i S4C yw ***Heliwr*** neu ***Yr Heliwr,*** gafodd ei ffilmio yn Saesneg hefyd, a'i alw'n ***A Mind to Kill***. Mae'r gyfres a gynhyrchwyd gan Lluniau Lliw Cyf. yn ddatblygiad o'r cymeriadau a grëwyd gan Siôn Eirian a Lyn Ebenezer yn y ffilm *Noson Yr Heliwr* o 1991. Fel y ffilm gyntaf, mae'r gyfres yn canolbwyntio ar y cymeriad DCI Noel Bain, a gaiff ei bortreadu gan Philip Madoc. Darlledwyd pedair cyfres rhwng 1994 a 2002, a ffilm Nadolig yn ogystal. Darlledwyd y sioe gyntaf ar S4C, cyn cael ei darlledu yn Saesneg ar Sianel 5 yn y D.U.

Mae'r gyfres wedi cael ei throsleisio i fwy na 12 o ieithoedd a'i dangos ledled y byd. Wedi'i lleoli yn Ne Cymru, mae'n cynnwys amrywiaeth o dirweddau ôl-ddiwydiannol, gwledig, trefol a glan môr. Mae'r gyfres ar gael i'w phrynu ar DVD.

Bu sawl awdur yng ngofal y sgriptiau gan gynnwys David Joss Buckley, Wil Roberts, Peter Lloyd, Tony Holland a John Maynard, Meic Povey a John Milne.

Cyfres 1

* Gwisgoedd - Pamela Moore
* Colur - Carole Williams
* Cynllunydd - Gerald Murphy (cyfres 1), Jane Roberts, Bill Bryce, (cyfres 2)

## Cast 
### Prif Gast Rheolaidd 
* Philip Madoc - D.C. Noel Bain
* Geraint Lewis - D.S. Carwyn Phillips
* Sharon Morgan - Margaret Edwards
* Ffion Wilkins - Hannah Bain
* Gillian Elisa - WPS Alison
* Meic Povey - Yr Uwch Arolygydd Bevan

### Cyfres 1 
**Pennod 1**

Lleddir mam ifanc mewn carafan mewn gwersyll gwyliau "White Rocks", ac mae ei mab 7 oed, sydd efallai, wedi bod yn dyst i'r llofruddiaeth, yn dianc. Mewn ymgais i geisio dal y llofrudd ac achub bywyd y plentyn, mae D.C Bain a'i dîm yn ceisio datrys yr achos, gyda chymorth meddwl merch perchennog y gwersyll.

**Pennod 2**

Pan ddaw corff di-enw llosgedig i'r fei mewn cymuned amaethyddol o'r enw Tregors, daw'r heddlu ar draws isfyd o ryw, cyffuriau a thwyll marwol.

**Pennod 3**

Ceisia D.C. Bain lonyddwch ymhell o'i broblemau teuluol, wedi i arestiad fynd o'i le, lle lladdwyd dau aelod o deulu enwog o ddrwgweithredwyr.
**Pennod 4**

Ynghanol streic glowyr chwerw yn ei dref enedigol, daw D.C. Bain wyneb yn wyneb a chyfaill o'i blentyndod sydd erbyn hyn yn arweinydd undebol parchus. Rhaid yw datrys llofruddiaeth putain 17 oed.

**Pennod 5**

Sect grefyddol sy'n addo gwellhad i'r rhai sy'n dioddef o glefydau marwol sydd dan sylw yn y bennod hon, wrth i lofruddiaeth erchyll ddwyn sylw D. C. Bain a'i dîm.

**Pennod 6**

Caiff D. C. Bain ei hudo gan bianydd clasurol trwsiadus sydd yn anhapus yn ei phriodas, ac yn dod yn un o'r drwgdybiwyr pan gaiff ei gŵr hi ei lofruddio.

### Cyfres 2 
**Pennod 1**

Darganfydda pysgotwr ddau gorff mewn llyn ger mynydd ar ystad Garth. Tybir mai hunanladdiad dwbl yw marwolaeth y brodyr, ond pan mae llofruddiaeth arall yn cael ei gyflawni ar yr ystad, mae cyfrinachau'r gorffennol yn dod i'r wyneb.

**Pennod 2**

Caiff corff wedi'i losgi ei ddarganfod mewn car, sy'n tynnu D.S. Bain i ganol helyntion mewn tref gythryblus o'r enw Plas Iolyn.

**Pennod 3**

Aiff D.S. Bain i weithio'n guddiedig mewn tref glan môr i ganfod llofrudd merch ifanc.

**Pennod 4**

Dau grŵp ymgyrchu sydd dan sylw yn y bennod hon wrth i Bain geisio datrys llofruddiaeth arall.

**Pennod 5**

## Cyfeiriadau 
Categori:Rhaglenni teledu sydd a'u stori wedi'i lleoli yng Nghymru
Categori:Rhaglenni teledu drama o'r Deyrnas Unedig
Categori:Rhaglenni teledu trosedd o'r Deyrnas Unedig
Categori:Rhaglenni teledu S4C
Categori:Cyfresi drama S4C